ટેક્નોલોજીએ સંબંધની વ્યાખ્યા જ બદલી નાખી છે. બધા લોકો બદમાશ હોતા નથી, દરેક વ્યક્તિની દાનત એવી હોતી નથી, પણ કોણ કેવું છે એ તો જ્યારે એનું પોત પ્રકાશે ત્યારે જ ખબર પડતી હોય છે. અમુક સંજોગોમાં તો પતિ પત્ની એક બીજાની ચેટ કે અમુક ફોટોગ્રાફ્સ સાચવીને રાખતા હોય છે, યાદગીરી માટે નહીં પણ ભવિષ્યમાં કદાચ જરૂર પડે તો કામ લાગે એટલા માટે. મોબાઇલ હવે માત્ર કમ્યુનિકેશન કે ફોટોગ્રાફી પૂરતો મર્યાદિત નથી રહ્યો, એ તો પુરાવાઓ મેળવવાનું અને પુરાવા સાચવવાનું સાધન બની ગયો છે.